আরাবালি পাহাড়
**উদয়পুর জেলা** উত্তর ভারতের রাজস্থান রাজ্যের একটি জেলা। উদয়পুর শহরটি জেলা সদর। পালি জেলা উদয়পুর বিভাগের একটি অংশ। জেলাটি রাজস্থানের মেবার অঞ্চলের একটি অংশ।

ইতিহাস
------

উদয়পুর জেলাটি স্বাধীন ভারতে প্রতিষ্ঠিত হওয়ার আগে এটি মেবার বা উদয়পুর দেশীয় রাজ্যের একটি অংশ ছিল, দেশীয় রাজ্যেটির প্রায় অর্ধেক অংশের থেকে সামান্য কম অংশ নিয়ে গঠিত আজকের উদয়পুর জেলা। ১৯৪৮ সালে রাজস্থান রাজ্য গঠনের সাথে সাথে গিরওয়া, খামনোর, রাজনগর, ভীম, মাগড়া, খেরোয়ারা এবং কুম্বলগড়ের রাজ্যের অংশ বিশেষ এবং নাথদ্বার, কাঁকরোলি, সালুম্বর (সায়রা তহসিল বাদে), ভিন্দর, কানোর, বনসী, বারী সদ্রি, আমেত, সরদারগড়, দেওগড় এবং গোগুন্ডা বিভাগগুলি মিলিত হয়ে উদয়পুর জেলা গঠিত হয়েছিল. । এর পর ধীরে ধীরে নতুন নতুন তেহশিল অন্তর্ভুক্ত হয়েছে।

প্রশাসনিক বিভাগ
---------------

উদয়পুর জেলা আটটি সাবিডিভিশন বা মহকুমা নিয়ে গঠিত: গিরওয়া, খেরওয়াড়া, মাওলী, বল্লভনগর, কোটদা, ঝাড়োল, ঋষভদেব এবং সালম্বার। এই মহকুমাগুলি আরও ১৫টি তহসিল বা তালুকে বিভক্ত। গিরওয়া মহকুমা দুটি তহসিল নিয়ে গঠিত: গিরওয়া ও গোগুন্ডা। খেরওয়াড়া মহকুমায় দুটি তহসিল রয়েছে: খেরওয়াদা এবং ঋষভদেব। মাওলি, বল্লভনগর, কোটদা এবং ঝাড়োলের প্রত্যেকটিতে একই নামের মাত্র একটি করে তহসিল রয়েছে। সালাম্বার মহকুমায় তিনটি তহসিল রয়েছে: লাসাদিয়া, সালাম্বর এবং সারদা।

ভূগোল
-----

উদয়পুর জেলার আয়তন ১১,৭২৪ বর্গকিলোমিটার। জেলাটির ভূপ্রাকৃতিক বৈশিষ্ট্য হল পশ্চিম ও দক্ষিণ অংশে পাহাড়, উত্তরের অংশে উঁচু মালভূমি এবং পূর্বাঞ্চলে সমভূমি। জেলার পশ্চিমাঞ্চল দিয়ে সবরমতী নদী, ওয়াকাল এবং সেয়ী নদী বয়ে গেছে এবং জেলার দক্ষিণ-পূর্বাঞ্চল দিয়ে জমখম, গোমতী ও সোম নদী বয়ে গেছে। উদয়পুর জেলা উত্তর-পশ্চিমে আরাবল্লী পর্বতমালা দ্বারা, উত্তরে রাজসমন্দ জেলা, পূর্বে চিতোরগড় জেলা এবং প্রতাপগড় জেলা, দক্ষিণে দুঙ্গারপুর জেলা, এবং দক্ষিণ-পশ্চিমে গুজরাত রাজ্য দ্বারা সীমাবদ্ধ।

জনসংখ্যার উপাত্ত
----------------

২০১১ সালের আদমশুমারি অনুসারে উদয়পুর জেলার জনসংখ্যা ৩,০৬৮,৪২০, যা ওমান বা মার্কিন যুক্তরাষ্ট্র আইওয়া রাজ্যের সমান। এটি জনসংখ্যার হিসাবে ভারতে ১১৮ তম স্থান (মোট ৬৪০ টির মধ্যে) অর্জন করে। জেলাটির বর্গকিলোমিটারে জনসংখ্যার ঘনত্ব ২৪২ জন (৬৩০ জন/বর্গ মাইল)। ২০০১-২০১১-এর দশকে জনসংখ্যা বৃদ্ধির হার ২৩.৬৬% ছিল। উদয়পুর জেলার লিঙ্গ অনুপাত রয়েছে ১,০০০ জন পুরুষ প্রতি ৯৫৮ জন মহিলা এবং শিক্ষার হার ৬২.৭৪%।

ভারতের ২০১১ সালের আদমশুমারির সময়ে, জেলার ৭৭.৬৮% জনগোষ্ঠী তাদের প্রথম ভাষা হিসাবে হিন্দি ভাষায় কথা বলেন। এছাড়াও জেলার জনসংখ্যার ১৯.২৩% ভিলি, ১.০৬% পাঞ্জাবি, ০.৬৭% উর্দু এবং ০.৪৫% সিন্ধি ভাষায় কথা বলে।

### জেলার শহর/গ্রামীণ জনসংখ্যা

২০১১ সালের আদম শুমারির জন্য উদয়পুর জেলার মোট জনসংখ্যার মধ্যে ১৯.৮৩ শতাংশ জেলার নগর অঞ্চলে বাস করে। শহরে মোট ৬০৮,৪২৬ জন লোক বাস করেন, যার মধ্যে পুরুষ ৩১৫,৫৮৫ জন এবং মহিলা ২৯২,৯৪১ জন। ২০১১ সালের আদমশুমারির তথ্য অনুসারে উদয়পুর জেলার নগর অঞ্চলে লিঙ্গ অনুপাত ৯২৯। একইভাবে ২০১১ সালের আদমশুমারিতে উদয়পুর জেলায় শিশু লিঙ্গের অনুপাত ছিল ৮৬৫। শহরাঞ্চলে শিশুর জনসংখ্যা (০- ৬) ছিল ৬৭,০৬৮ জন, এর মধ্যে পুরুষ ও মহিলা ছিলেন ৩৫,৯৫২ জন এবং ৩১,১১৬ জন। এই উদয়পুর জেলার শিশুসংখ্যা সংখ্যা মোট শহুরে জনসংখ্যার ১১.৪০%। ২০১১ সালের আদম শুমারি অনুসারে উদয়পুর জেলায় গড় সাক্ষরতার হার ৮৭.৫২%, এর মধ্যে পুরুষ এবং মহিলার সাক্ষরতার হার যথাক্রমে ৯৩.৩৯ % এবং ৮১.২৪%। প্রকৃত সংখ্যায় ৪৭৩,৭৮৩ জন মানুষ শহরাঞ্চলে সাক্ষর, যার মধ্যে পুরুষ এবং মহিলা যথাক্রমে ২৬১,০৬৫ জন এবং ২১২,৭১৮ জন।

২০১১ সালের আদমশুমারি অনুসারে সাক্ষরতার জেলার ৮০.১৭% জনগোষ্ঠী গ্রামে বাস করে। জেলার পল্লী অঞ্চলে জনসংখ্যা ২,৪৫৯,৯৯৪ জন, যার মধ্যে পুরুষ এবং মহিলা যথাক্রমে ১,২৫১,৩১৬ জন এবং ১২,o৮,৬৭৮ জন। সাক্ষরতার জেলার গ্রামীণ অঞ্চলে, লিঙ্গ অনুপাত ১০০০ জন পুরুষ প্রতি ৯৬৬ জন মহিলা। যদি উদয়পুর জেলার শিশুদের লিঙ্গের অনুপাতের তথ্য বিবেচনা করা হয়, তবে প্রতি ১০০০ জন ছেল প্রতি ৯৩৩ জন মেয়ে রয়েছে। গ্রামাঞ্চলে ০-৬ বছর বয়সী শিশুদের জনসংখ্যা ৪৪১,৪৮২ জন, যার মধ্যে পুরুষ ২২৮,৩৬৯ জন এবং মহিলা ২১৩,১১৩ জন। উদয়পুর জেলার মোট পল্লী জনসংখ্যার ১৮.২৫% শিশু। ২০১১ সালের আদম শুমারি অনুসারে উদয়পুর জেলার গ্রামীণ অঞ্চলে সাক্ষরতার হার ৫৪.৯৩%।

অর্থনীতি
--------

উদয়পুর জেলার অর্থনীতি প্রাথমিকভাবে কৃষির উপর নির্ভরশীল যেখানে জেলার ৬১.৭ শতাংশ শ্রমিক কৃষক বা কৃষি শ্রমিক হিসাবে নিয়োজিত রয়েছেন। উদয়পুর জেলা খনিজ সম্পদে সমৃদ্ধ এবং রাজ্যের অন্যান্য জেলাগুলি সম্মিলিতভাবে যা খনিজ সম্পদ আহরণ করে, উদয়পুর জেলা একাই তার থেকে বেশি করে। জেলায় প্রাপ্ত গুরুত্বপূর্ণ ধাতব খনিজগুলি হ'ল তামা, সিসা, দস্তা এবং রৌপ্য আকরিক। জেলায় প্রাপ্ত গুরুত্বপূর্ণ অ ধাতব খনিজগুলি হ'ল রক ফসফেট, অ্যাসবেস্টস, চুনাপাথর এবং মার্বেল।

তথ্যসূত্র
---------

1. 1 2 3 4  "District Census Handbook Udaipur, Village and Town Wise Primary Census Abstract Part XII-B"। Census2011.co.in। ২০১১। সংগ্রহের তারিখ ২০১১-০৯-৩০।
2. ↑  US Directorate of Intelligence। "Country Comparison:Population"। ২০১৯-০১-০৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Oman 3,027,959
3. ↑  "2010 Resident Population Data"। U. S. Census Bureau। ২০১১-০৮-২৩ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। Iowa 3,046,355
4. ↑  2011 Census of India, Population By Mother Tongue
5. 1 2 3 4 5 6 7 8 9  "Udaipur district : Census 2011-2019 data- Udaipur district Urban/Rural 2011"। *www.census2011.co.in*। সংগ্রহের তারিখ ২৮ সেপ্টেম্বর ২০১৯।

বহিঃসংযোগ
---------

| * দে
* স
রাজস্থান  রাজ্য |
| --- |
|  রাজধানী: **জয়পুর** |
| রূপরেখা | 
* ভূগোল
* জলবায়ু
* রান্না
* অর্থনীতি
* ইতিহাস
* রাজনীতি
* সরকার
* পর্যটন
* ভাষা
* রাজস্থানের নদীসমূহের তালিকা]
* সর্বোচ্চ বিন্দু
* চলচ্চিত্র
* উচ্চশিক্ষার প্রতিষ্ঠান
* পৌরসভা
* প্রধান সচিব
* রাজস্থান হাইকোর্টের প্রধান বিচারপতিগণ

 |  |
|  সরকার | 
* গভর্নরদের
* মুখ্যমন্ত্রী
* স্পিকার
* আইন পরিষদ
* মানবাধিকার কমিশন
* \*  রাজস্থান আইন পরিষদের নির্বাচনী এলাকা
* হাই কোর্ট
* পুলিশ

 |
|  বিভাগ  ও  জেলা | 

|  |  |
| --- | --- |
| আজমীর বিভাগ | 
* আজমীর জেলা
* ভিলওয়াড়া জেলা
* নাগৌর জেলা
* টঙ্ক জেলা

 |
| ভরতপুর বিভাগ | 
* ভরতপুর জেলা
* ঢোলপুর জেলা
* কারৌলি জেলা
* সওয়াই মাধোপুর জেলা

 |
| বিকানের বিভাগ | 
* বিকানের জেলা
* চুরু জেলা
* শ্রীগঙ্গানগর জেলা
* হনুমানগড় জেলা

 |
| জয়পুর বিভাগ | 
* আলোয়ার জেলা
* দৌসা জেলা
* জয়পুর জেলা
* ঝুনঝুনু জেলা
* সীকর জেলা

 |
| যোধপুর বিভাগ | 
* বাড়মের জেলা
* জয়সলমের জেলা
* জালোর জেলা
* যোধপুর জেলা
* পালি জেলা
* সিরোহি জেলা

 |
| কোটা বিভাগ | 
* বরন জেলা
* বুন্দি জেলা
* ঝালাওয়াড় জেলা
* কোটা জেলা

 |
| উদয়পুর বিভাগ | 
* বাঁশওয়াড়া জেলা
* চিতোরগড় জেলা
* দুঙ্গারপুর জেলা
* প্রতাপগড় জেলা
* রাজসমন্দ জেলা
* উদয়পুর জেলা

 |

 |
| প্রধান  শহরগুলি | 
* জয়পুর (রাজধানী)
* আলওয়ার
* অজমের
* বিকানের
* যোধপুর
* কোটা
* উদয়পুর

 |
| সম্পর্কিত টেমপ্লেট | 
* রাজস্থানের দুর্গ
* রাজস্থানের জলবিদ্যুৎ
* পাওয়ার স্টেশন ও বিদ্যুৎ সংস্থা

 |